కమీ రీటా

కమీ రీటా (జననం 1970 జనవరి 17) నేపాల్‌లోని సోలుకుంబు జిల్లాలోని థేమ్‌లో జన్మించిన ఒక ప్రసిద్ధ పర్వతారోహకుడు.) ఇతను 31 సార్లు ఎవరెస్ట్ పర్వత శిఖరాన్ని అధిరోహించి విశేషమైన ఘనతను సాధించిన అత్యంత నిష్ణాతుడైన నేపాలీ షెర్పా గైడ్. ఈ ఘనత అతనిని ప్రపంచంలోనే ఎవరెస్ట్ శిఖరాన్ని అధిక సార్లు అధిరోహించిన మొదటి వ్యక్తిగా చేసింది. ఈయన 2018 మే నుండి, ఎవరెస్ట్ శిఖరాన్ని అత్యధికంగా అధిరోహించిన రికార్డును కలిగి ఉన్నారు. 2025 మే 27 న తన 55 వ ఏట 31 వ సారి ఎవరెస్టును అధిరోహించి, తన స్వంత రికార్డును బద్దలు కొట్టాడు. అంతేకాకుండా 27వ సారి 2023 మే 17 న ఎవరెస్టు శిఖరాన్ని ఎక్కి మరో రికార్డును సాధించాడు. 1950లో విదేశీ పర్వతారోహకులకు ఎవరెస్ట్‌ను ప్రారంభించిన తర్వాత అతని తండ్రి మొదటి ప్రొఫెషనల్ షెర్పా గైడ్‌లలో ఒకరు. అతని సోదరుడు లక్పా రీటా కూడా గైడ్, ఎవరెస్ట్‌ను 17 సార్లు అధిరోహించాడు.

2017లో, కమీ రీటా 21 సార్లు ఎవరెస్ట్ శిఖరాన్ని అధిరోహించిన మూడవ వ్యక్తి అయ్యాడు. ఈ రికార్డును అపా షెర్పా, ఫుర్బా తాషి షెర్పాతో పంచుకున్నారు. ఆ తరువాత ఇద్దరు పదవీ విరమణ చేశారు. 2018 మే 16 న, 48 ఏళ్ల వయస్సులో, కామి రీటా 8,850 మీటర్ల (29,035 అడుగుల) ఎవరెస్టు శిఖరాన్ని మళ్ళీ అధిరోహించి, ఎవరెస్ట్‌ను 22 సార్లు అధిరోహించిన మొట్టమొదటి వ్యక్తిగా నిలిచారు. అదే సంవత్సరం ఏప్రిల్‌లో, అతను రిటైర్‌మెంట్‌కు ముందు ఎవరెస్ట్‌ను 25 సార్లు ఎక్కాలని యోచిస్తున్నట్లు మీడియాతో చెప్పాడు, "నాకు మాత్రమే కాకుండా నా కుటుంబం, షెర్పా ప్రజలు, నా దేశం నేపాల్ కోసం" ఎక్కాలి అన్నాడు. అతను తన 31 వ ఎవరెస్ట్ శిఖరారోహణను 2025 మే 27 న పూర్తి చేశాడు.

8,000 మీటర్ల పైచిలుకు శిఖరాలను అత్యధికంగా 42 సార్లు ఎక్కిన రికార్డు కమీ రీటా పేరిట ఉంది. అతను ఎవరెస్ట్ అధిరోహణతో పాటు, అతను చోయును ఎనిమిది సార్లు, మనస్లు, లోట్సే, K2 లను ఒక్కోసారి అధిరోహించాడు.

ఇవి కూడా చూడండి
 పసంగ్ దావా షెర్పా

మూలాలు

వర్గం:పర్వతారోహకులు
వర్గం:1970 జననాలు
వర్గం:జీవిస్తున్న ప్రజలు